

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŽEMĖS SKLYPŲ (KADASTRO NR. 8750/0007:0167 IR 8750/0007:0187) FORMAVIMO IR PERTVARKYMO PROJEKTO TVIRTINIMO**

2017 m. gruodžio 12 d. Nr. DĮV - 1673

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 15 punktais, Lietuvos Respublikos teritorijų planavimo įstatymo 20 straipsnio 6 dalies 3 punktu, Žemės sklypų formavimo ir pertvarkymo projektų rengimo ir įgyvendinimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr.3D-452/D1-513 „Dėl Žemės sklypų formavimo ir pertvarkymo projektų rengimo ir įgyvendinimo taisyklių patvirtinimo“, 68 punktu, Šilalės rajono savivaldybės Pajūrio miestelio bendruoju planu, patvirtintu Šilalės rajono savivaldybės tarybos 2013 m. gruodžio 19 d. sprendimu Nr. T1 – 296 „Dėl Šilalės rajono savivaldybės Pajūrio miestelio teritorijos bendrojo plano tvirtinimo“, Nacionalinės žemės tarnybos prie Žemės ūkio ministerijos 2017 m. gruodžio 8 d. Žemėtvarkos planavimo dokumento patikrinimo aktu Nr. FPA - 611 - (8.22.):

 1. T v i r t i n u parengtą žemės sklypo formavimo ir pertvarkymo projektą, kurio:

 1.1. planavimo organizatorius – Šilalės rajono savivaldybės administracijos direktorius;

 1.2. planavimo iniciatoriai – Zigmas Sėrapinas ir Stasė Sėrapinienė;

 1.3. projekto pavadinimas – žemės sklypo formavimo ir pertvarkymo projektas;

 1.4. pertvarkoma teritorija – Šilalės r. sav., Pajūrio mstl., Jūros g. 10 A;

 1.5. planavimo tikslas – pakeisti 0,10 ha (kadastro Nr. 8750/0007:0167) žemės sklypo pagrindinę žemės naudojimo paskirtį iš žemės ūkio paskirties į kitą paskirtį (vienbučių ir dvibučių gyvenamųjų pastatų teritorijos) sujungiant jį su 0,2438 ha (kadastro Nr. 8750/0007:0187) kitos paskirties (vienbučių ir dvibučių gyvenamųjų pastatų teritorijos) žemės sklypu;

 1.6. pagal projektą suformuotam žemės sklypui nustatyta pagrindinė žemės naudojimo paskirtis – kita, žemės sklypo naudojimo būdas – vienbučių ir dvibučių gyvenamųjų pastatų teritorijos;

 1.7. žemės sklypo formavimo ir pertvarkymo projekto rengėjas – Marius Šerpetauskis, kvalifikacinio pažymėjimo Nr. 2R-FP-579.

 2. N u s t a t a u:

 2.1. suformuoto žemės sklypo sprendiniuose nurodytas specialiąsias žemės ir miško naudojimo sąlygas ir servitutus;

 2.2. patvirtintas žemės sklypo formavimo ir pertvarkymo projektas įsigalioja jo paskelbimo Šilalės rajono savivaldybės interneto svetainėje [www.silale.lt](http://www.silale.lt) dieną.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus